Rupicapra rupicapra

Lo sarri o isard o chamoç (var. camoç) (Rupicapra rupicapra) es un bovid de la sosfamilha dels Caprinae (aquela de las chabras e de las feas), que se tròba dins los Alps e los Pirenèus e dins d'autres territòris montanhòls d'Euròpa, coma dins la Cordilhiera Cantabrica, los Carpats e Caucàs. Quauques autors classifican los exemplars pirinencs e cantabrics coma una espècia a despart, Rupicapra pyrenaica, mas aquò s'admet pas dins tota la comunautat scientifica internacionala.

 Nom 
En occitan, i a d'usatges preferencials per nommar l'animal segon las montanhas:
 Dins los Alps occitans dison pus sovent chamoç o camoç (chamoç en zona de cha coma lo vivaroaupenc e pus generalament lo nòrd-occitan; camoç en zona de ca coma lo niçard e pus generalament los dialèctes dau sud).
 Dins los Pirenèus occitans dison puslèu sarri o isard.
Totas aquestas formas son corrèctas e legitimas en occitan larg.

D'autras lengas an de formas pròchas de l'occitan: 
 catalan: isard
 aragonés: sarrio, chizard(o), sisardo, ixarzo
 francoprovençal: chamôs
 italian: camoscio
 espanhòl: gamuza, sarrio, rebeco
 francés: chamois, isard
 anglés: chamois
 basc: sarrio.

Categoria:Mamifèr (nom scientific)
Fauna
Fauna
Caprinae
Categoria:Mamifèr d'Occitània